Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A beadványban sérelmezett cselekmény idején az egészségügyről szóló 1972. évi II. törvény volt hatályban, amely
Paragraph Index: 968

(1) bekezdés szerint járt el. A 33. § (4) bekezdése szerint a pszichiátriai szakorvosi vizsgálatra való beutalásról a beutaló orvos az érintett személyt szóban azonnal, valamint a törvényes képviselőjét és a beteg által megjelölt hozzátartozót volt köteles tájékoztatni, a vizsgálat időpontjának megjelölésével. A törvény 35. § (4) bekezdése mondta ki azt, hogy sürgős szükség esetén a pszichiátriai gondozóintézetnek a kóros elmeállapotot megállapító szakorvosa vagy az annak tüneteit észlelő orvos közvetlenül intézkedhetett a betegnek pszichiátriai fekvőbeteg-intézetbe szállítása iránt. A 35. § (5) bekezdése akként szabályozta a sürgős szükség esetét, hogy az akkor állapítható meg, ha a beteg az elmeállapotának akut zavara következtében a saját vagy mások életére, testi épségére, illetőleg a környezetére közvetlen és súlyos veszélyt jelent, és a veszélyhelyzet csak az azonnali pszichiátriai intézeti gyógykezelésbe vétellel hárítható el. A 35. § (6) bekezdése pedig lehetővé tette, hogy sürgős szükség esetén az orvos a beteg pszichiátriai fekvőbeteg-intézetbe történő szállítása érdekében a rendőrség közreműködését is igénybe vehette, ha bármely személy magatartása következtében az intézkedése egyébként nem vezetett volna eredményre.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes